ai4bharat/Pralekha huggingface dataset:
কেন্দ্রীয়লোকসেবাআয়োগ
সিভিল সার্ভিসেস পরীক্ষা ২০১৯এর ফলাফল- সংরক্ষিত তালিকা
নয়াদিল্লী, ৫ জানুয়ারি, ২০২১
সিভিল সার্ভিসেস  পরীক্ষা ২০১৯এর ফলাফল গত চৌঠা অক্টোবর এক প্রেস বিবৃতি দিয়ে প্রকাশ করা হয়। প্রকাশিত ফলাফল অনুযায়ী আইএএস, আইএফএস, আইপিএস এবং সেন্ট্রাল সার্ভিসেস গ্রুপ-এ এবং গ্রুপ-বি-তে ৯২৭টি শূন্য পদের জন্য ৮২৯ জন উত্তীর্ণ প্রার্থীর নাম নিয়োগের জন্য প্রস্তাব করা হয়। ইউনিয়ন পাবলিক সার্ভিস কমিশন সিভিল সার্ভিসেস পরীক্ষা বিধির ১৬ এবং  ধারা অনুসারে মেধার ভিত্তিতে একটি সংরক্ষিত শ্রেণীর প্রার্থীদের মেধা তালিকাও প্রকাশ করে থাকে। সংশ্লিষ্ট বিভিন্ন পদে নিয়োগের জন্য প্রার্থীদের নাম প্রস্তাব করা হয়।
কেন্দ্রীয় কর্মচারী ও প্রশিক্ষণ দপ্তর কমিশনের কাছ থেকে ৮৯ জন উত্তীর্ণ প্রার্থীর নাম চেয়ে পাঠায়। এদের মধ্যে ৭৩টি অসংরক্ষিত, ১৪টি অন্যান্য পিছিয়ে পড়া শ্রেণীর, ১টি আর্থিক দিক থেকে দূর্বলতর শ্রেণীর এবং ১টি তফশীলি জাতির। এই প্রার্থীদের দপ্তরের পক্ষ থেকে সরাসরি নিয়োগের ব্যাপারে যোগাযোগ করা হয়েছে।
ইউপিএসসি-র ওয়েবসাইটে  উত্তীর্ণ ওই ৮৯ জন প্রার্থীর তালিকা দেওয়া রয়েছে।
বিদ্যুৎমন্ত্রক
বিদ্যুৎ মন্ত্রকের পক্ষ থেকে ১৫,৮৯৩ কোটি টাকার নতুন আন্তঃরাজ্য ট্রান্সমিশন সিস্টেম প্রকল্পের অনুমোদন দেওয়া হয়েছে।
নতুন দিল্লি, ০৮ ডিসেম্বর, ২০২১
কেন্দ্রীয় বিদ্যুৎ মন্ত্রী ডঃ আর কে সিং ১৫,৮৯৩ কোটি টাকার ২৩ টি নতুন আন্তঃরাজ্য ট্রান্সমিশন সিস্টেম প্রকল্প অনুমোদন করেছেন। নতুন এই আন্তঃরাজ্য ট্রান্সমিশন সিস্টেম প্রকল্প গুলির মধ্যে রয়েছে এমন ১৩ টি প্রকল্প যার আনুমানিক ব্যয় ১৪,৭৬৬ কোটি টাকা। বাকি ১০ টি প্রকল্পের আনুমানিক খরচ ধরা হয়েছে ১,১২৭ কোটি টাকা।
কেন্দ্রীয় বিদ্যুৎ মন্ত্রক এবং নতুন ও পুনর্নবীকরণযোগ্য শক্তি মন্ত্রক এই প্রকল্প গুলির অনুমোদন দিয়েছে। নতুন এই ট্রান্সমিশন প্রকল্পের মধ্যে রয়েছে আন্ত আলিয়া রাজস্থানের ১৪ গিগাওয়াটের নবায়নযোগ্য প্রকল্প। গুজরাটে ৪.৫ গিগা ওয়াটের নবায়নযোগ্য প্রকল্প। মধ্যপ্রদেশের নিমুচ সোলার পার্কের ১ গিগাওয়াট প্রকল্প প্রভৃতি।
ন্যাশনাল কমিটি অন ট্রান্সমিশন পরীক্ষা করার পরই এইসব প্রকল্পের অনুমোদন দেওয়া হয়েছে।
এইসব ট্রান্সমিশন নেটওয়ার্ক সম্প্রসারণ বিদ্যুৎ উদ্বৃত্ত অঞ্চল থেকে বিদ্যুতের ঘাটতি অঞ্চলে নিরবচ্ছিন্নভাবে বিদ্যুৎ স্থানান্তরকে বাড়িয়ে তুলবে এবং উৎপাদন সংস্থানগুলি ব্যবহারকে অপটিমাইজ করবে।
CG/ SB
(Visitor Counter : 97
প্রধানমন্ত্রীরদপ্তর
প্রধানমন্ত্রী “ স্বাস্থ্যক্ষেত্রে ভারতের ৮ বছর” এর বিষয়ে বিস্তারিতভাবে জানিয়েছেন
“ সকলের সুস্বাস্থ্য নিশ্চিত করা নতুন ভারতের সংকল্প”
“ যারা স্বাস্থ্য ক্ষেত্রে বিনিয়োগ করবেন, আগামী বছরগুলি হবে তাদের”
নতুনদিল্লি,৮ই জুন, ২০২২
প্রধানমন্ত্রী শ্রী নরেন্দ্র মোদী গত আট বছরে ভারতের স্বাস্থ্য ক্ষেত্রকে শক্তিশালী করার জন্য যে সব উদ্যোগগুলি নেওয়া হয়েছে, সে বিষয়ে বিস্তারিত জানিয়েছেন।
কয়েকটি ট্যুইটে প্রধানমন্ত্রী বলেছেন,
“ সকলের সুস্বাস্থ্য নিশ্চিত করতে নতুন ভারত দৃঢ় সংকল্প নিয়েছে। আয়ুষ্মান ভারত, জন ওষুধি কেন্দ্র , চিকিৎসা ক্ষেত্রে পরিকাঠামো গড়ে তোলা, বিনামূল্যে টিকাকরণ — প্রত্যেক ক্ষেত্রে দেশ আজ বিশ্বকে পথ দেখাচ্ছে।#8YearsOfHealthyIndia”
“ যারা স্বাস্থ্যক্ষেত্রে বিনিয়োগ করবেন, আগামী দিনগুলো হবে তাঁদের”।
“ভারতের স্বাস্থ্যক্ষেত্রকে শক্তিশালী করতে আমাদের সরকার যে সব পদক্ষেপ নিয়েছে, তারজন্য আমি গর্বিত #8YearsOfHealthyIndia”।
“যে সব ক্ষেত্রগুলিকে আমরা অগ্রাধিকার দিচ্ছি, স্বাস্থ্য ক্ষেত্র তার মধ্যে অন্যতম। স্বাস্থ্য পরিকাঠামোর মানোন্নয়ন ঘটানো, প্রত্যেকে যাতে স্বল্পমূল্যে উন্নতমানের চিকিৎসা পরিষেবা পান, তা নিশ্চিত করা ছাড়াও এই ক্ষেত্রের সঙ্গে প্রযুক্তির মেলবন্ধন ঘটানো হয়েছে। #8YearsOfHealthyIndia”
CG/CB
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ৮ই আগস্ট, ২০২১
দেশজুড়ে টিকাকরণ অভিযানে এ পর্যন্ত ৫০ কোটি ৬৮লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ১০ লক্ষ ৯৯হাজার ৭৭১ জন।
বর্তমানে কোভিড মুক্ত হওয়ার হার ৯৭.৩৯%।
গত চব্বিশ ঘন্টায় আরোগ্য লাভ করেছেন ৪৩,৯১০ জন।
এই সময়ে নতুন করে সংক্রমিত হয়েছেন ৩৯,০৭০ জন।
ভারতে চিকিৎসাধীন সংক্রমিতের সংখ্যা বর্তমানে ৪,০৬,৮২২জন ।
মোট সংক্রমিতের মাত্র ১.২৭% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৮%।
দৈনিক সংক্রমিতের হার গত ১৩ দিন ধরে ৩%র কম౼আজ এই হার ২.২৭%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৮কোটি ।
CG/CB
(Visitor Counter : 112
সংস্কৃতিমন্ত্রক
রসায়নবিদ ও স্বাধীনতা সংগ্রামী হিসেবে আচার্য প্রফুল্ল চন্দ্র রায়কে নিয়ে দু’দিনের আন্তর্জাতিক সম্মেলনের প্রাক উৎসবের আয়োজন সংস্কৃতি মন্ত্রক ও বিজ্ঞান ভারতীর পক্ষ থেকে
নয়াদিল্লি, ১১ জুলাই, ২০২২
রসায়নবিদ ও স্বাধীনতা সংগ্রামী হিসেবে আচার্য প্রফুল্ল চন্দ্র রায়কে নিয়ে আজ দিল্লি বিশ্ববিদ্যালয়ের রসায়ন বিভাগে দু’দিনের আন্তর্জাতিক সম্মেলনের প্রাক উৎসবের আয়োজন করে সংস্কৃতি মন্ত্রক ও বিজ্ঞান ভারতী।
অনুষ্ঠানের সূচনা করেন দিল্লি বিশ্ববিদ্যালয়ের অধীনস্থ কলেজগুলির ডিন অধ্যাপক বলরাম পানি। এই উপলক্ষ্যে বিশ্ববিদ্যালয়ের রসায়ন বিভাগের প্রধান অধ্যাপক অশোক প্রসাদ রসায়ন ক্ষেত্রে আচার্য প্রফুল্ল চন্দ্র রায়ের অবদানের কথা উল্লেখ করেন। আইএনএসএ প্রতিষ্ঠানের কার্যনির্বাহী অধিকর্তা ও বিজ্ঞান ভারতীর সভাপতি ডঃ অরবিন্দ রানাডে অনুষ্ঠানে উপস্থিত সকলকে আচার্য প্রফুল্ল চন্দ্র রায়ের সামাজিক অবদান সম্পর্কে অবগত করেন।
আজাদি কা অমৃত মহোৎসবের অঙ্গ হিসেবে আচার্য প্রফুল্ল চন্দ্র রায়ের ১৬১-তম জন্মবার্ষিকী উদযাপন উপলক্ষ্যে আগামী ২-৩ আগস্ট আন্তর্জাতিক এই সম্মেলনের আয়োজন করা হয়েছে। দিল্লি বিশ্ববিদ্যালয়ের রসায়ন বিভাগ এবছর শতবার্ষিকী উদযাপন করছে। একইভাবে, বিজ্ঞান ভারতী সংস্থাও নতুন দিল্লির ইন্দ্রপ্রস্থ বিজ্ঞান ভারতী এবং সংস্কৃতি মন্ত্রকের সহযোগিতায় যৌথভাবে এই অনুষ্ঠানের আয়োজন করছে।
দু’দিনের এই আন্তর্জাতিক সম্মেলনের উদ্দেশ্য হল, আচার্য প্রফুল্ল চন্দ্র রায়ের ১৬১-তম জন্মবার্ষিকী উপলক্ষ্যে তাঁর সামাজিক অবদান ও পরম্পরাকে জনসমক্ষে তুলে ধরা। সেইসঙ্গে প্রাচীন রসায়ন বিদ্যার প্রেক্ষাপট ও তার গুরুত্ব সম্পর্কে জনমানসে সচেতনতা প্রচার। সম্মেলনের প্রচার ও প্রসারে সারা দেশজুড়ে রসায়নবিদ এবং স্বাধীনতা সংগ্রামী হিসেবে আচার্য প্রফুল্ল চন্দ্র রায়কে নিয়ে প্রদর্শনী ও প্রতিযোগিতার আয়োজন করা হবে।
PG/BD/NS
(Visitor Counter : 181
কেন্দ্রীয়মন্ত্রিসভা
সুস্থায়ী নগরোন্নয়নের ক্ষেত্রে প্রযুক্তিগত সহযোগিতার জন্য ভারত ও ফ্রান্সের মধ্যে চুক্তি স্বাক্ষরে মন্ত্রিসভার অনুমোদন
ভারত ও ফ্রান্সের মধ্যে সুস্থায়ী নগরোন্নয়নের জন্য এ বছরের মার্চে স্বাক্ষরিত চুক্তির বিষয়ে প্রধানমন্ত্রী নরেন্দ্র মোদীকে অবহিত করা হয়েছে। কেন্দ্রীয় মন্ত্রিসভার বুধবারের  বৈঠকে এ সম্পর্কে তাঁকে জানানো হয়। দু’দেশের মধ্যে এই চুক্তির মেয়াদ পাঁচ বছর।
এই চুক্তির উদ্দেশ্য হ’ল – স্মার্টসিটি উন্নয়ন, শহরাঞ্চলীয় গণপরিবহণ ব্যবস্থার মানোন্নয়ন, জল সরবরাহ ও বর্জ্য ব্যবস্থাপনা, কঠিন বর্জ্যের বিনাশ, জলের পুনর্ব্যবহার ও শোধন, প্রযুক্তি হস্তান্তর প্রভৃতি ক্ষেত্রে কারিগরি সহযোগিতা বৃদ্ধি করা। এই চুক্তি অনুযায়ী সহযোগিতা সংক্রান্ত কর্মকৌশল ও কর্মসূচি রূপায়ণের জন্য যৌথ কর্মীগোষ্ঠী গঠন করা হবে। বছরে একবার পর্যায়ক্রমে ভারতে ও ফ্রান্সে কমিটির বৈঠক অনুষ্ঠিত হবে।
চুক্তির ফলে দু’দেশের মধ্যে সুস্থায়ী নগরোন্নয়ন ক্ষেত্রে দ্বিপাক্ষিক সহযোগিতা বৃদ্ধি পাবে।
(Visitor Counter : 42
ক্ষুদ্র, অতিক্ষুদ্রওমাঝারিশিল্পমন্ত্রক
প্রধানমন্ত্রী কর্মসংস্হান সৃষ্টি কর্মসূচির আওতায় সুফলভোগীর সংখ্যা ৫,০২,০০০
নয়াদিল্লি, ১২ ডিসেম্বর, ২০১৮
প্রধানমন্ত্রী কর্মসংস্হান সৃষ্টি কর্মসূচির আওতায় ২০১৮-১৯-এ ৩০ নভেম্বর পর্যন্ত সুফলভোগীর সংখ্যা ৫,০২,০৮৫। রাজ্যসভায় আজ প্রশ্নোত্তরপর্বে এক প্রশ্নের জবাবে এই তথ্য দেন অতিক্ষুদ্র, ক্ষুদ্র ও মাঝারি শিল্পোদ্যোগ প্রতিমন্ত্রী শ্রী গিরিরাজ সিং। অন্য এক প্রশ্নের জবাবে তিনি জানান, এই কর্মসূচির আওতায় বাজেট বরাদ্দ বৃদ্ধি পাওয়ার দরুন ২০১৮-১৯ সালে সহায়তা প্রদানের সংখ্যার বাড়ানো হয়। তিনি বলেন, ২০১৮-১৯-এ এই কর্মসূচির আওতায় বাজেট বরাদ্দের পরিমাণ ছিল ১৮০০ কোটি ৬৪ লক্ষ টাকা। গত অর্থবর্ষে এই খাতে বরাদ্দ করা হয়েছিল ১০২৪ কোটি ৪৯ লক্ষ টাকা। বাজেট বরাদ্দ বৃদ্ধি অনুযায়ী ভোক্তার সংখ্যাও বাড়ানো হয়েছে। ২০১৮-১৯-এ লক্ষমাত্রা রয়েছে, ৬৬৭০০, যা ২০১৭-১৮-র ৫০৭৮৪-র তুলনায় প্রায় ১০০০০ বেশি। শ্রী সিং জানান, এই কর্মসূচির আওতায় ২০১৮-১৯-এর ৩০ নভেম্বর পর্যন্ত ২ লক্ষ ৬৫ হাজার ১২৪টি আবেদন পাওয়া গেছে। সবথেকে বেশি সংখ্যক ৩০৯৫১টি আবেদন এসেছে কর্ণাটক থেকে। পশ্চিমবঙ্গ থেকে আবেদনের সংখ্যা দশ হাজার দশ।
এই কর্মসূচিতে ঋণে ভর্তুকি দেওয়া হয়ে থাকে। গ্রামাঞ্চলের ক্ষেত্রে ঋণে ভর্তুকির পরিমাণ ২৫ শতাংশ এবং শহরাঞ্চলের ক্ষেত্রে ১৫ শতাংশ। এছাড়াও গ্রামাঞ্চলে বসবাসকারী বিশেষ সম্প্রদায়ের মানুষজন ৩৫ শতাংশ হারে এবং শহরাঞ্চলে বসবাসকারী এই শ্রেণীর মানুষরা ২৫ শতাংশ হারে ঋণ সংযুক্ত ভর্তুকি পেয়ে থাকেন। কর্মসূচির আওতায় জাতীয় স্তরে প্রকল্প রূপায়ণের ক্ষেত্রে প্রধান দায়িত্ব পালন করে খাদি ও গ্রামোদ্যোগ কমিশন। রাজ্য ও জেলাস্তরে এই কর্মসূচি রূপায়ণের দায়িত্বে রয়েছে যথাক্রমে- খাদি ও গ্রামোদ্যোগ পর্ষদ এবং জেলা শিল্পকেন্দ্র।
SSS/BD/NS
(Visitor Counter : 69
অসামরিকবিমানপরিবহণমন্ত্রক
উড়ান প্রকল্পের আওতায় হায়দ্রাবাদ-নাসিকের মধ্যে স্পাইস জেটের বিমান পরিষেবার সূচনা
নয়াদিল্লী, ২০ নভেম্বর, ২০২০
উড়ান পরিষেবার আওতায় তেলেঙ্গানার হায়দ্রাবাদ থেকে মহারাষ্ট্রের নাসিকের মধ্যে সরাসরি দ্বিতীয় বিমান পরিষেবা শুরু হয়েছে। এ পর্যন্ত এই প্রকল্পে ৫৩টি বিমান বন্দরের মধ্যে ২৯৭টি রুটে বিমান চলাচল করছে।
অ্যালায়েন্স এয়ারের হায়দ্রাবাদ-নাসিক রুটের সফল বিমান পরিষেবার পর স্পাইস জেট এই রুটে বিমান চালানো শুরু করল। ৭৮ আসন বিশিষ্ট কিউ ৪০০ এয়ারক্যাফ্ট সপ্তাহে ৪ দিন চলাচল করবে।
নাসিকে প্রতি ১২ বছর অন্তর কুম্ভ মেলা অনুষ্ঠিত হয়। এছাড়াও শিরডি সাঁই মন্দির ও ত্রম্বকেশ্বর মন্দির ছাড়াও নাসিকে অনেক মন্দির থাকায় তীর্থক্ষেত্র হিসেবে এটি পরিচিত। নাসিককে ভারতের আঙুর ও মদিরার রাজধানী বলা হয়। এছাড়াও এখানে রাষ্ট্রায়ত্ত্ব এবং বেসরকারি বিভিন্ন সংস্থার কারখানা রয়েছে।
নির্বাচনকমিশন
ক্রিকেট কিংবদন্তী এবং ভারতরত্ন পুরস্কারপ্রাপ্ত শচীন তেন্ডুলকর ভোটদাতাদের ভোটদানে উৎসাহ দিতে ইসিআই – এর জাতীয় আইকন হিসেবে ব্যাট করার জন্য এক নতুন ইনিংস শুরু করেছেন
নয়াদিল্লি, ২৩ অগাস্ট, ২০২৩
ক্রিকেট কিংবদন্তী এবং ভারতরত্ন পুরস্কারপ্রাপ্ত শ্রী শচীন রমেশ তেন্ডুলকর ভারতের নির্বাচন কমিশনের হয়ে ভোটদাতাদের মধ্যে সচেতনতা সৃষ্টি ও শিক্ষাদানের জন্য ‘জাতীয় আইকন’ হিসেবে আজ এক নতুন ইনিংস শুরু করেছেন। মুখ্য নির্বাচন কমিশনার শ্রী রাজীব কুমার, নির্বাচন কমিশনার শ্রী অরূপ চন্দ্র পান্ডে এবং শ্রী অরুণ গোয়েলের উপস্থিতিতে নতুন দিল্লিতে আকাশবাণী রঙ ভবনে আয়োজিত এক অনুষ্ঠানে তিন বছরের মেয়াদে এই কিংবদন্তীর সঙ্গে এক সমঝোতাপত্র স্বাক্ষরিত হয়। আসন্ন নির্বাচনে, বিশেষ করে ২০২৪ সালের সাধারণ নির্বাচনে ভোটারদের ভোটদানে অংশগ্রহণ বাড়ানোর সঙ্গে সঙ্গে যুবসম্প্রদায়ের মধ্যে তেন্ডুলকরের অতুলনীয় প্রভাবকে কাজে লাগাতে এটি একটি গুরুত্বপূর্ণ পদক্ষেপ। নির্বাচন কমিশন এই অংশীদারিত্বের মাধ্যমে নাগরিকদের, বিশেষ করে যুবসম্প্রদায় ও শহুরে মানুষদের মধ্যে ভোটদান সম্পর্কিত উদাসীনতা কাটিয়ে নির্বাচন প্রক্রিয়ায় তাঁদের অংশগ্রহণ বাড়ানোর চেষ্টা চালিয়েছে।
শচীন তেন্ডুলকর ভারতের নির্বাচন কমিশনের জাতীয় আইকন হিসেবে তাঁর ভূমিকার কথা তুলে ধরেছেন। তিনি বলেছেন, ভারতের মতো প্রাণবন্ত গণতন্ত্রে যুবসম্প্রদায় দেশ গঠনে গুরুত্বপূর্ণ ভূমিকা পালন করে। খেলাধূলার সময় টিম ইন্ডিয়ার জন্য যেভাবে ‘ভারত, ভারত’ – বলে হৃদয় স্পন্দিত হয়, আমাদের মূল্যবান গণতন্ত্রকে এগিয়ে নিয়ে যাওয়ার জন্য একইভাবে হৃদয় স্পন্দিত হতে পারে। এটি করার সবচেয়ে শক্তিশালী উপায় হ’ল ভোটদানে সক্রিয় অংশগ্রহণ। তিনি জানান, দেশের প্রতিটি প্রান্তের তরুণরা যখন নির্বাচনী গণতন্ত্রে বিপুল সংখ্যায় অংশগ্রহণ করবেন, তখন আমরা দেশের জন্য এক সমৃদ্ধ ভবিষ্যৎ দেখতে পাব।
অনুষ্ঠানে মুখ্য নির্বাচন কমিশনার শ্রী রাজীব কুমার বলেন, শচীন তেন্ডুলকর শুধু ভারতের একজন আইকন নন, বিশ্বব্যাপী তাঁর সম্মান রয়েছে। শ্রী কুমার আরও বলেন, শচীন তেন্ডুলকরের বর্ণময় কর্মজীবনই হ’ল বিশেষ উল্লেখযোগ্য। তার প্রভাব খেলাধূলার বাইরেও প্রসারিত। এই কারণেই ভারতের নির্বাচন কমিশন ভোটারদের ভোটদানের উৎসাহ যোগাতে শচীন তেন্ডুলকর-কে জাতীয় আইকন হিসেবে বেছে নিয়েছে।
শচীন তেন্ডুলকর ভোটারদের সচেতনতা প্রসারে বিভিন্ন আলোচনামূলক টিভি অনুষ্ঠানে অংশ নেবেন এবং ডিজিটাল মাধ্যমে প্রচার চালাবেন। এর লক্ষ্য হ’ল ভোটদানের গুরুত্ব সম্পর্কে ভোটারদের অবগত করা এবং দেশ গঠনে ভোটাররা যে গুরুত্বপূর্ণ ভূমিকা পালন করতে পারেন, সে সম্পর্কে সচেতন করে তোলা। অনুষ্ঠানে ন্যাশনাল স্কুল অফ ড্রামার ছাত্রছাত্রীরা গণতন্ত্রকে শক্তিশালী করে তুলতে ভোটদানের গুরুত্বের উপর একটি উপস্থাপনা দর্শকদের সামনে প্রদর্শন করেন।
AC/SS/SB
(Visitor Counter : 45
আবাসনএবংশহরাঞ্চলেরদারিদ্র্যদূরীকরণমন্ত্রক
আগরতলা স্মার্ট সিটি কোভিড-19 সংক্রমণের নমুনা সংগ্রহ করতে ভ্রাম্যমাণ কিয়স্ক ব্যবহার করছে
নতুন দিল্লি, ২৮ এপ্রিল, ২০২০
আগরতলা স্মার্ট সিটি কোভিড-19 সংক্রমণের নমুনা সংগ্রহের জন্য শহরের মুখ্য মেডিক্যাল আধিকারিকের হাতে একটি ভ্রাম্যমান কিয়স্ক তুলে দিয়েছে। এই কিয়স্কে নমুনা সংগ্রহকারী চিকিৎসকদের সুরক্ষার ব্যবস্থা নিশ্চিত করা হয়েছে। পাশাপাশি ব্যক্তিগত সুরক্ষা সরঞ্জাম অপচয় রুখতে এই উদ্যোগ কার্য্যকর ভুমিকা পালন করছে। কোভিড-19 সংক্রমণের বিরুদ্ধে লড়াইয়ে আগরতলার এটি একটি বড়ো পদক্ষেপ।
তিন চাকার একটি গাড়ির ওপর এই কিয়োস্কটি নির্মাণ করা হয়েছে যাতে গাড়িটি সরু গলির মধ্যে প্রবেশ করতে পারে। এর ফলে এই গাড়িটি সহজেই সব মানুষের কাছে পৌছে গিয়ে তাদের কাছ থেকে নমুনা সংগ্রহ করতে পারে। ফলে কোনো রোগীকে নমুনা দিতে হাসপাতালে যেতে হবে না। এই কিয়স্কে অল্প সময়ের মধ্যে একাধিক নমুনা সংগ্রহ করে তার ফলাফল জানার ব্যবস্থা আছে। আগরতলা পুর নিগমের,পুর কমিশানারের উদ্যোগে এই ব্যবস্থা চালু করা সম্ভব হয়েছে। উল্লেখ্য,এই পুর কমিশানারই হলেন আগরতলা স্মার্ট সিটির মুখ্য কার্য্যনির্বাহী আধিকারিক।
(CG/PPM
কেন্দ্রীয়মন্ত্রিসভা
অসামরিক ও শান্তিপূর্ণ উদ্দেশ্যে মহাকাশ গবেষণায় ভারত ও মঙ্গোলিয়ার মধ্যে সহযোগিতার বিষয়ে কেন্দ্রীয় মন্ত্রিসভার অনুমোদন
নয়াদিল্লি, ৮ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ অসামরিক ও শান্তিপূর্ণ উদ্দেশ্যে মহাকাশ গবেষণায় ভারত ও মঙ্গোলিয়ার মধ্যে যে চুক্তি স্বাক্ষরিত হয় তা অনুমোদন করেছে। নতুন দিল্লিতে মঙ্গোলিয়ার সফরকালে ২০১৯-এর ২০শে সেপ্টেম্বর এই চুক্তি স্বাক্ষরিত হয়।
বিস্তারিত :
· এই চুক্তির ফলে মহাকাশ বিজ্ঞান, প্রযুক্তি ও প্রয়োগ, কৃত্রিম উপগ্রহের মাধ্যমে যোগাযোগ, দিক নির্দেশনা, মহাকাশ গবেষণার বিভিন্ন ক্ষেত্রে দু’দেশের মধ্যে সহযোগিতা গড়ে তুলবে।
· মহাকাশ দপ্তর অথবা ভারতীয় মহাকাশ গবেষণা সংস্থা এবং মঙ্গোলিয়ার কমিউনিকেশন্স অ্যান্ড ইনফরমেশন টেকনলজি অথরিটি-র থেকে নির্বাচিত সদস্যদের নিয়ে একটি যৌথ কর্মীগোষ্ঠী গঠন করা হবে। এই কর্মীগোষ্ঠী নির্দিষ্ট সময়ের মধ্যে এই চুক্তি বাস্তবায়নের লক্ষ্যে কাজ করবে।
আর্থিক প্রভাব :
এই চুক্তি অনুযায়ী, তহবিলের সহজলভ্যতা বিবেচনা করে প্রতিটি ক্ষেত্রে আলাদা আলাদা আর্থিক ব্যবস্থাপনা গড়ে তোলা হবে যার মাধ্যমে এই চুক্তির বাস্তবায়ন সম্ভব হবে।
সুবিধাসমূহ :
মানবসভ্যতার কল্যাণে মহাকাশ প্রযুক্তি ব্যবহারের ক্ষেত্রে মঙ্গোলিয়া সরকারের সঙ্গে এই সহযোগিতার ফলে দেশের সব অংশ উপকৃত হবে।
কৌশল রূপায়ণ ও লক্ষ্যমাত্রা নির্ধারণ :
এই চুক্তি বাস্তবায়নের লক্ষ্যে যে যৌথ কর্মীগোষ্ঠী গঠন করা হবে, সেই কর্মীগোষ্ঠী একটি নির্দিষ্ট সময়ে বিভিন্ন পরিকল্পনা রূপায়ণ করবে।
প্রভাব :
স্বাক্ষরিত এই চুক্তির ফলে রিমোট সেন্সিং, কৃত্রিম উপগ্রহের মাধ্যমে যোগাযোগ এবং দিক নির্ণয়, মহাকাশ বিজ্ঞান ও মহাকাশ গবেষণায় নতুন নতুন দিক উন্মোচিত হবে।
পটভূমিকা :
· মহাকাশ দপ্তর এবং মঙ্গোলিয়ার পরিকাঠামো দপ্তর ২০০৪-এর ১৫ই জানুয়ারি মহাকাশ বিজ্ঞান, প্রযুক্তি ও প্রয়োগের বিষয়ে একটি সমঝোতাপত্র স্বাক্ষর করেন। এর ফলে মহাকাশ প্রযুক্তির প্রয়োগে মঙ্গোলিয়ার আধিকারিকদের প্রশিক্ষণ দেওয়া হবে। যখন মঙ্গোলিয়ায় ভারতীয় দূতাবাসের সঙ্গে এই চুক্তিটি আবারও কার্যকর করার প্রস্তাব দেওয়া হয়, তখন জানা যায় মঙ্গোলিয়ার পরিকাঠামো মন্ত্রকটি বিলোপ করে দেওয়া হয়েছে। বর্তমানে মঙ্গোলিয়ার কমিউনিকেশন অ্যান্ড ইনফরমেশন টেকনলজি অথরিটি  এই বিষয়টি নিয়ে কাজ করছে।
· ২০১৯-এর সেপ্টেম্বরে মঙ্গোলিয়ার একটি উচ্চস্তরীয় প্রতিনিধিদলের ভারত সফরের সময় মহাকাশ গবেষণার বিষয়টি অগ্রাধিকার পায়। দূতাবাস সিটা-র সঙ্গে একটি খসড়া চুক্তির বিষয়ে ইসরোকে অনুরোধ জানায়। ইসরোর চেয়ারম্যান/মহাকাশ দপ্তরের সচিবের অনুমতির পর উভয় পক্ষ এই নিয়ে আলাপ-আলোচনা চালায়। এরপরই এই সমঝোতাপত্রটি তৈরি করে স্বাক্ষর করা হয়।
CG/CB/DM
(Visitor Counter : 94
প্রধানমন্ত্রীরদপ্তর
ভারত-সৌদি আরব কৌশলগত অংশীদারিত্ব পরিষদের প্রথম বৈঠকে প্রধানমন্ত্রীর উদ্বোধনী বক্তব্যের বঙ্গানুবাদ
নতুন দিল্লিঃ ১১ই সেপ্টেম্বর, ২০২৩
সুধী,
উভয় দেশের প্রতিনিধিগণ,
সংবাদমাধ্যমের বন্ধুরা,
আজ ভারত-সৌদি আরব কৌশলগত অংশীদারিত্ব পরিষদের প্রথম শীর্ষ বৈঠকে অংশগ্রহণ করতে পেরে আমি অত্যন্ত আনন্দিত।
২০১৯ সালে আমার সৌদি আরব সফরের সময় আমরা যৌথভাবে এই পরিষদ গঠনের কথা ঘোষণা করেছিলাম।
এই চার বছরে, এটি আমাদের কৌশলগত অংশীদারিত্বকে আরও শক্তিশালী করার একটি কার্যকর উপায় হিসাবে আত্মপ্রকাশ করেছে ।
আমি আনন্দিত যে এই পরিষদের অধীনে উভয় কমিটির অনেক সভা হয়েছে, যার ফলে প্রতিটি ক্ষেত্রে আমাদের পারস্পরিক সহযোগিতা ক্রমাগত বৃদ্ধি পাচ্ছে।
পরিবর্তনশীল সময়ের চাহিদা অনুযায়ী আমরা আমাদের পারস্পরিক সম্পর্কে নতুন নতুন ও আধুনিক মাত্রা যোগ করছি।
সৌদি আরব ভারতের জন্য অন্যতম গুরুত্বপূর্ণ কৌশলগত অংশীদার।
বিশ্বের দুটি বৃহত্তম এবং দ্রুত ক্রমবর্ধমান অর্থনীতি হিসাবে, আমাদের পারস্পরিক সহযোগিতা সমগ্র অঞ্চলের শান্তি ও স্থিতিশীলতার জন্য অত্যন্ত গুরুত্বপূর্ণ।
মাননীয়, আপনার সঙ্গে বৈঠকে আমরা আমাদের ঘনিষ্ঠ অংশীদারিত্বকে পরবর্তী স্তরে নিয়ে যাওয়ার জন্য বেশ কয়েকটি উদ্যোগ চিহ্নিত করেছি।
আমাদের আজকের বৈঠকটি আমাদের দ্বিপাক্ষিক সম্পর্কের ক্ষেত্রে একটি নতুন শক্তি, একটি নতুন দিকনির্দেশনা দেবে এবং আমাদের মিলেমিশে মানবতার উন্নতির জন্য একসঙ্গে কাজ চালিয়ে যেতে অনুপ্রাণিত করবে।
গতকাল আমরা একসঙ্গে ভারত, পশ্চিম এশিয়া এবং ইউরোপের মধ্যে একটি অর্থনৈতিক করিডোর প্রতিষ্ঠার জন্য একটি ঐতিহাসিক সূচনা করেছি।
এই করিডোর শুধু দুটি দেশকে পরস্পরের সঙ্গে সংযুক্ত করবে না, এশিয়া, পশ্চিম এশিয়া ও ইউরোপের মধ্যে অর্থনৈতিক সহযোগিতা, জ্বালানি উন্নয়ন এবং ডিজিটাল সংযোগও শক্তিশালী করবে।
মাননীয় , আপনার নেতৃত্বে এবং আপনার পরিকল্পনায় ২০৩০-র মধ্যে সৌদি আরব যে দ্রুত অর্থনৈতিক ও সামাজিক অগ্রগতি করতে চলেছে তার জন্য আমি আপনাকে আন্তরিকভাবে অভিনন্দন জানাই।
সৌদি আরবে বসবাসরত ভারতীয়দের স্বার্থ ও কল্যাণ সুনিশ্চিত করার উদ্দেশে আপনার প্রদত্ত প্রতিশ্রুতির জন্য আমরা আপনার কাছে অত্যন্ত কৃতজ্ঞ।
আঞ্চলিক ও বৈশ্বিক স্থিতিশীলতা, সমৃদ্ধি এবং মানবকল্যাণের ক্ষেত্রে ভারত ও সৌদি আরবের মধ্যে বন্ধুত্ব অত্যন্ত গুরুত্বপূর্ণ।
জি-২০ শীর্ষ সম্মেলনের সাফল্যে আপনার অবদানের জন্য আমি আবারও মাননীয় আপনাকে এবং আপনাদের সকলকে অনেক অনেক ধন্যবাদ জানাই।
আমি এখন আপনাকে আপনার উদ্বোধনী বক্তব্য রাখার জন্য আমন্ত্রণ জানাচ্ছি।
AC/SB/
(Visitor Counter : 42
আয়ুষ
ইউনানী ও সিদ্ধা ওষুধকে জনপ্রিয় করার জন্য উদ্যোগ
নয়াদিল্লী, ৩০ নভেম্বর, ২০২১
ন্যাশনাল ইন্সটিটিউট অফ ইউনানী মেডিসিন  এবং ন্যাশনাল ইন্সটিটিউট অফ সিদ্ধা  আয়ুষ মন্ত্রকের স্বায়ত্ত্বশাসিত সংস্থা। এই দুটি সংস্থা সংশ্লিষ্ট ক্ষেত্রে উন্নত শিক্ষা এবং স্বাস্থ্য পরিষেবা দিয়ে থাকে। সেন্ট্রাল কাউন্সিল ফর রিসার্চ ইন ইউনানী মেডিসিন  ইউনানী ওষুধের গবেষণা এবং তার প্রচারের জন্য বিভিন্ন ব্যবস্থা নিয়ে থাকে। সিদ্ধা চিকিৎসা ব্যবস্থার গবেষণা ও ওষুধকে জনপ্রিয় করার জন্য সেন্ট্রাল কাউন্সিল ফর রিসার্চ ইন সিদ্ধা নানা উদ্যোগ গ্রহণ করেছে। ইউনানী, সিদ্ধা এবং সোওয়া রিগপা পর্ষদ সহ ন্যাশনাল কমিশন ফর ইন্ডিয়ান সিস্টেম অফ মেডিসিন ২০২০র এনসিআইএসএম আইন অনুযায়ী পরিচালনা করা হয়।
মন্ত্রক কোভিড-১৯ নিয়ে গবেষণার জন্য ইউনানী ও সিদ্ধা সহ আয়ুষ চিকিৎসা ব্যবস্থায় নানা উদ্যোগ নিয়েছে। রোগ প্রতিরোধ ক্ষমতা গড়ে তোলা, কোয়ারানটাইনে থাকা লক্ষণযুক্ত এবং লক্ষণহীন কোভিড আক্রান্তদের চিকিৎসার জন্য মন্ত্রক বিভিন্ন নির্দেশিকা জারি করেছে। এ পর্যন্ত সিদ্ধা চিকিৎসা ব্যবস্থায় ১৩টি এবং ইউনানী চিকিৎসা ব্যবস্থায় ৮টি গবেষণা করা হয়েছে। আন্তর্জাতিক গুণমান সম্পন্ন প্রশিক্ষণ এবং নানা অসুখের জন্য চিকিৎসার শ্রেণীবিভাগ নিশ্চিত করতে আয়ুষ মন্ত্রক বিভিন্ন ধরণের উদ্যোগ নিয়েছে। বিশ্ব স্বাস্থ্য সংস্থার সঙ্গে ইউনানী ও সিদ্ধা ওষুধ নিয়ে কাজ করার জন্য মন্ত্রক চুক্তিবদ্ধ হয়েছে।
ব্যাঙ্গালোরের ন্যাশনাল ইন্সটিটিউট অফ ইউনানী মেডিসিনের একটি শাখা উত্তরপ্রদেশের গাজিয়াবাদে গড়ে তোলা হয়েছে। ইউনানী ব্যবস্থায় শিক্ষার জন্য প্রয়োজনীয় শিক্ষা ও চিকিৎসা এখান থেকে দেওয়া হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/CB/NS
(Visitor Counter : 99
প্রধানমন্ত্রীরদপ্তর
প্রধানমন্ত্রী অনুপন খের জীকে তাঁর মায়ের আশীর্বাদের জন্য ধন্যবাদ জানিয়েছেন
নতুন দিল্লি, ২৩ এপ্রিল, ২০২২
প্রধানমন্ত্রী শ্রী নরেন্দ্র মোদী শ্রী অনুপম খের জীর মা ও সমস্ত দেশবাসীকে তাদের আশীর্বাদের জন্য ধন্যবাদ জানিয়েছেন। শ্রী অনুপম খের আজ প্রধামন্ত্রীর সঙ্গে সাক্ষাৎ করে তাঁর মায়ের দেওয়া একটি রুদ্রাক্ষের মালা উপহার দেন।
একটি ট্যুইটে প্রধানমন্ত্রী বলেছেন, "@AnupamPKher জীকে অনেক ধন্যবাদ। রুদ্রাক্ষের এই মালা স্নেহময়ী মাতাজী ও দেশবাসীর আশীর্বাদ, যা ভারত মাতার সেবায় আমাকে নিরন্তর প্রেরণা যোগায়।"
CG/BD/AS/
(
বৈদ্যুতিন ও তথ্যপ্রযুক্তি মন্ত্রক
কেন্দ্রীয় মন্ত্রিসভা রুপে ডেভিট কার্ড এবং কম মূল্যে ভিম ইউপিআই লেনদেন-এর বিষয়ে প্রচারের জন্য একটি উৎসাহ দান মূলক প্রকল্পে অনুমোদন দিয়েছে
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ দেশে রুপে ডেভিট কার্ড এবং কম মূল্যে ভিম ইউপিআই লেনদেন-এর বিষয়ে প্রচারের জন্য একটি উৎসাহ দান মূলক প্রকল্পের অনুমোদন দিয়েছে ।
এই প্রকল্পের আওতায় সুবিধাগ্রহণকারী ব্যাঙ্কগুলিকে সরকার উৎসাহভাতা দেবে । রুপে ডেভিট কার্ড এবং কম মূল্যের ভিম ইউপিআই-এর সাহায্যে করা লেনদেন মূল্যের ওপর একটি নির্দিষ্ট হারে ব্যাঙ্কগুলিকে উৎসাহভাতা দেওয়া হবে । চলতি বছরের পয়লা এপ্রিল থেকে চালু হওয়া এক বছরের মেয়াদে এই প্রকল্পে আনুমানিক ১,৩০০ কোটি টাকা বরাদ্দ করা হয়েছে ।
এই প্রকল্পটি ব্যাঙ্কগুলিকে শক্তিশালী ডিজিটাল লেনদেন ইকো ব্যবস্থাপনা তৈরিতে এবং রুপে ডেভিট কার্ড ও ভিম ইউপিআই ডিজিটাল লেনদেনের বিষয়ে উৎসাহ জোগাবে । পাশাপাশি সমস্ত ক্ষেত্রের মানুষকে ডিজিটাল লেনদেনে আগ্রহী করে তুলবে ।
যেসব মানুষ এখনও ব্যাঙ্কিংক্ষেত্র এবং এই ধরণের লেনদেন ব্যবস্থার বাইরে রয়েছে, তাদেরকেও এই পরিষেবার মধ্যে নিয়ে আসা হবে । ভারত আজ বিশ্বের অন্যতম দক্ষ লেনদেনের বাজার । এই ধরণের উন্নয়নমূলক কেন্দ্রীয় সরকারের উদ্যোগ ডিজিটাল লেনদেন ইকো ব্যবস্থাপনায় প্রভাব ফেলবে।
প্রেক্ষাপট :
দেশে ডিজিটাল লেনদেনকে আরও উৎসাহিত করার জন্য সরকার ২০২১-২২ অর্থবর্ষের বাজেট ঘোষণার সময় এই প্রকল্পটি তৈরিতে সম্মতি জানিয়েছিল ।
CG/SS/RAB
(Visitor Counter : 113
জাহাজচলাচলমন্ত্রক
ভারতে প্রথমবার বঙ্গোপসাগরের স্যান্ডহেডে একটি জাহাজ থেকে অন্য জাহাজে রান্নার গ্যাস সংক্রান্ত পণ্য পরিবহণের নজির সৃষ্টি করলো কলকাতার শ্যামাপ্রসাদ মুখ্যোপাধ্যায় বন্দর এবং ভারত পেট্রোলিয়াম কর্পোরেশন লিমিটেড
কলকাতা, ১৭ই অক্টোবর, ২০২১
কলকাতার শ্যামপ্রসাদ মুখ্যোপাধ্যায় বন্দরের হলদিয়া ডক কমপ্লেক্স বা কলকাতা ডক সিস্টেমে পণ্য ওঠা – নামার ক্ষেত্রে নদীর নাব্যতা অনুযায়ী জাহাজ চলাচল করতে হয়। এক্ষেত্রে জাহাজ চলাচলের জন্য বিভিন্ন বিষয় বিবেচনা করা হয়। একারণে এই দুটি বন্দরে পণ্য ওঠানো – নামানোর ক্ষেত্রে সময় বেশি লাগে। সমস্যার নিরসনে কলকাতার শ্যামাপ্রসাদ মুখোপাধ্যায় বন্দর ছোট ছোট জাহাজকে সাগরের স্যান্ডহেডে এবং এক্স পয়েন্টে নিয়ে গিয়ে বিশেষ ব্যবস্থা করেছে। এর ফলে ঐ অঞ্চলে ভাসমান ক্রেনের সাহায্যে বড় বড় জাহাজ থেকে ছোট জাহাজে পণ্য পরিবহণের ব্যবস্থা করা সম্ভব হচ্ছে।
হলদিয়া ডক কমপ্লেক্স তার অবস্থানের জন্য রান্নার গ্যাস, পিওএল জাতীয় পণ্য এবং তরল পদার্থ ওঠানো – নামানোর চাহিদা ক্রমশ বাড়ছে। ২০১৬ – ১৭ অর্থবর্ষে হলদিয়ার মাধ্যমে রান্নার গ্যাস আমদানী করা হয়েছে ২০ লক্ষ ২২ হাজার ৫২০ মেট্রিকটন। ২০২০ – ২১ অর্থবর্ষে এই পরিমাণ বৃদ্ধি পেয়ে হয়েছে ৪৮ লক্ষ ৪৮ হাজার ১৯৩ মেট্রিকটন।
শ্যামাপ্রসাদ মুখ্যোপাধ্যায় বন্দরের হলদিয়া ডক কমপ্লেক্স তার সীমিত সামর্থের মধ্যে একটি জাহাজ থেকে অন্য জাহাজে রান্নার গ্যাস পরিবহণের কাজ করে। সীমা শুল্ক বিভাগের সঙ্গে এব্যাপারে বিশেষ ব্যবস্থা নেওয়া হয়েছে। এর ফলে ছোট জাহাজে বড় জাহাজ থেকে পণ্য নিয়ে নির্দিষ্ট গন্তব্যে পৌঁছানো সহজ হবে। শ্যামাপ্রসাদ মুখ্যোপাধ্যায় বন্দর কর্তৃপক্ষ ২৬শে এপ্রিল এসংক্রান্ত যে অনুমতি দিয়েছিল, এর ফলে কোনো একটি নির্দিষ্ট সময়ের মধ্যে এক জাহাজ থেকে অন্য জাহাজে পণ্য পরিবহণের সুযোগ এনে দিয়েছে। এক্ষেত্রে ছোট জাহাজগুলির গুরুত্ব বাড়ছে। স্যান্ডহেডে এক জাহাজ থেকে অন্য জাহাজে পণ্য পরিবহণে সুযোগ তৈরি হয়েছে। প্রথমবারের মতো ভারতীয় উপকূলে ১৫ই অক্টোবর ভারত পেট্রোলিয়াম কর্পোরেশন লিমিটেড  ১৫ই অক্টোবর এই কাজটির সূচনা করে। একাজে মেসার্স ফেন্ডারকেয়ার ম্যারিন সংস্থাটিকে বিশেষ দায়িত্ব দেওয়া হয়েছে। ১৫ই অক্টোবর ৪৪ হাজার ৫৫১ মেট্রিকটন পণ্যবোঝাই এমটি ইউসান , এমটি হ্যাম্পসায়ারে পণ্য সরবরাহ করার কাজ শুরু করে। পরের দিন সকালে পুরো কাজটি সম্পন্ন হয়। খুব কম সময়ে – মাত্র ১৭ ঘন্টায় ২৩ হাজার ৫১ মেট্রিকটন রান্নার গ্যাস সরবরাহ করে। এক জাহাজ থেকে অন্য জাহাজে পণ্য পরিবহণের ক্ষেত্রে এটি একটি নতুন যুগের সূচনা করলো। এর ফলে বিদেশী মুদ্রার সাশ্রয় হল। পুরোনো পদ্ধতিতে এই কাজটি করতে ৭ – ৮ দিন সময় লাগতো। এর ফলে প্রায় সাড়ে ৩ লক্ষ মার্কিন ডলার সাশ্রয় হয়েছে।
কলকাতা বন্দরের এই সাফল্যে বন্দরের চেয়ারম্যান শ্রী বিনীত কুমার সংশ্লিষ্ট সকলকে ধন্যবাদ জানিয়েছেন। তিনি বলেছেন, মহামারীর এই সময়ে যে প্রতিকূল পরিস্থিতির সৃষ্টি হয়েছে, তার মধ্যেও নির্দিষ্ট সময়ে নতুন এই উদ্যোগ শুরু করা গেছে।
CG/CB/SFS
ছবির শিরোনাম – এমটি ইউসান থেকে এমটি হ্যাম্পসায়ারে পণ্য পরিবহণের কাজ চলছে।
(Visitor Counter : 147